Popis sisara hrvatske faune, 
koji su prispjeli „narodnomu zoološkomu muzeju“ u Zagrebu do 
konca godine 1900. 
Sastavio prof. A. Korljević. 
Prijatelji hrvatske faune davno već žele, da se pokupe i na 
svijetlo iznesu podaci o hrvatskoj fauni. Zato sam se na ponuku 
ravnatelja narodnoga zoološkoga muzeja, g. prof. dra. A. Lan g- 
hoffera, rado latio posla, da po zapisnicima i primjercima u 
zbirci narodnoga zoološkoga muzeja, pobilježim podatke o sisa- 
rima hrvatske faune. Kako se iz popisa vidi, ti su podaci još 
dosta mršavi, a navlastito su slabo zastupani razredi manjih si- 
sara, n. pr. netopiri, kukcožderi i glodavci, pa bi 
trebalo. da se baš tim manjim sisarima, već poradi njihove važ- 
nosti za gospodarstvo, posveti od sele više pažnje, kako bi do- 
skora mogli imati što potpuniji popis domaćih sisara. — 
Podaci, što sam ih u narodnom muzeju pobilježio, idu do 
konca godine 1900. ; kasniji će podaci izaći drugom zgodom, kao 
dopunjak ovom prvom popisu. Poredak i nomenklaturu udesio 
sam prema djelu ,Catalogus Mammalium tam viventium quam 
fossilium a doctore E. L. Trouessart. Berolini 1898—1899*. 
— Ono malo Chiroptera, što ih je do sad narodni zoološki muzej 
imao, pregledao je i opredijelio je najvećom pripravnošću vrsni 
specijalista prof. L. pl. Mehely u Budimpešti. 
Tom prilikom molim sve prijatelje hrvatske faune, da bi 
posvetili nešto više pažnje našim sisarima i uznastojali, da se iz 
raznih krajeva naše domovine što više primjeraka sisara — na- 
vlastito manjih — prikupi u hrvatskom narodnom zoološkom 
muzeju u Zagrebu. 
U ovaj su popis uvršteni sisari iz Hrvatske, Slavonije i 
Dalmacije s otocima, pa Kvarnera s otocima — opseg, kako 
smo ga u dogovoru prije par godina odredili bili za hrvatsku 
faunu. 
U Zagrebu, mjeseca svibnja 1902. 
